b'\n_START_ARTICLE_\nLouisiana-kj\xc3\xb8pet\n_START_SECTION_\nBakgrunn\n_START_PARAGRAPH_\nMed denne handelen fordoblet USA sitt dav\xc3\xa6rende areal. Louisiana-territoriet omfattet landomr\xc3\xa5der fra femten n\xc3\xa5v\xc3\xa6rende amerikanske delstater og to kanadiske provinser. Territoriet inneholdt landomr\xc3\xa5der som utgj\xc3\xb8r dagens Arkansas, Missouri, Iowa, Oklahoma, Kansas, og Nebraska; deler av Minnesota vest for elven Mississippi; en stor del av Nord-Dakota; en stor del av S\xc3\xb8r-Dakota; den nord\xc3\xb8stlige seksjonen av New Mexico; den nordlige delen av Texas; arealene Montana, Wyoming, og Colorado \xc3\xb8st for det kontinentale vannskillet; Louisiana vest for elven Mississippi (pluss New Orleans); og mindre deler av landomr\xc3\xa5der innenfor dagens kanadiske provinsene Alberta og Saskatchewan. Dets befolkning var p\xc3\xa5 rundt 60 000 innbyggere, og av disse var rundt halvparten ikke-hvite._NEWLINE_Frankrike var svekket og i \xc3\xb8konomisk krise etter nederlaget i Santo Domingo og var fortsatt i krig mot Storbritannia. Napoleon tilb\xc3\xb8d USA \xc3\xa5 kj\xc3\xb8pe landomr\xc3\xa5det, dels for \xc3\xa5 forbedre likviditeten, dels fordi han ans\xc3\xa5 et sterkt USA som en motvekt mot Storbritannia. _NEWLINE_I avtalen var grensene bare vagt formulert, og det var dertil uklart om handelen ogs\xc3\xa5 omfattet vestlige Florida og Texas. Etter forhandlinger med Spania og Storbritannia ble grensene fastlagt gjennom det s\xc3\xa5kalte Florida-kj\xc3\xb8pet (\xc2\xabPurchase of Florida\xc2\xbb) i 1819.'